Švedija Eurovizijoje

Švedija Eurovizijos dainų konkurse dalyvavo 61 kartą nuo 1958 metų. Nuo 1959 m. šalies daina yra pasirenkama per metinį muzikos konkursą, nuo 1967 metų žinomą kaip Melodifestivalen. Švedija yra viena iš „Eurovizijos“ sėkmingiausių šalių, konkursą laimėjusi šešis kartus.

Istorija 

Pirmoji Švedijos atstovė 1958 m. konkurse buvo Alice Babs, kuri su daina „Lilla stjärna“ užėmė ketvirtą vietą. Iki 1966 m., tai buvo geriausias šalies rezultatas, kai Lill Lindfors ir Svante Thuresson buvo užėmę antrą vietą. Švedijos pirmoji „Eurovizijos“ pergalė buvo 1974 metais atlikta grupės „ABBA“ daina „Waterloo“. Pergalės dėka „ABBA“ yra viena sėkmingiausių grupių per visą muzikos istoriją. 9-ajame dešimtmetyje Švedija pasiekė trejus metus pasiektus puikius rezultatus. Po Carolos užimtos trečiosios vietos 1983 metais, sekančiais metais šaliai antrąją pergalę pelnė grupė „Herreys“ su daina „Diggi-Loo Diggi-Ley“. Kikki Danielsson 1985-aisiais užėmė trečiąją vietą. Į 1991 m. konkursą grįžo atlikėja Carola, kuri su kūriniu „Fångad av en stormvind“ Švedijai atnešė trečią pergalę. Antrąją pergalę dešimtajame dešimtmetyje pelnė Charlotte Nilsson su „Take Me to Your Heaven“. Taip pat 10-ame dešimtmetyje šalis du kartus užėmė trečią vietą – Jan Johansen 1995 m. ir grupė „One More Time“ 1996 metais. Naujojo amžiaus pirmame dešimtmetyje geriausiu Švedijos rezultatu konkurse buvo penkta vieta, kurią pasiekė keturis kartus – grupė „Friends“ 2001 m., duetas „Fame“ 2003 m., Lena Philipsson 2004 m. ir trečią kartą šaliai atstovavusi Carola 2006 m.

Nuo 2005 iki 2010 m. Švedijos rezultatai buvo ne tokie sėkmingi. Carolos daina „Invincible“, kuri 2006 metais finale užėmė 5 vietą, yra geriausias rezultatas per tą patį laikotarpį. Prieš 2010 m. konkursą Švedija buvo viena iš nedaugelio šalių, kuri visada patenka į „Eurovizijos“ finalą nuo 1976 metų, tačiau 2010 m. Anna Bergendahl nepavyko patekti į konkurso finalą, kuris vyko Norvegijos sostinėje Osle. 2011 m. konkursas buvo pažymėtas Švedijoje kaip grįžimas į „Eurovizijos“ konkursą, kai Eric Saade užėmė 3 vietą su daina „Popular“. Teigiama tendencija toliau išliko ir po Švedijos pergalės 2012 metais. 2014 m. Švedijai atstovavo Sanna Nielsen ji pusfinalyje buvo antra, o konkurso finale užėmė 3 vietą su daina „Undo“. 2015 metais Švedijai šeštąją pergalę pelnė Måns Zelmerlöw su daina „Heroes“, kuri surinko 365 taškus.

„Eurovizijos“ dainų konkursas Švedijoje buvo surengtas šešis kartus, tris kartus sostinėje Stokholme (1975, 2000 ir 2016 m.), du kartus Malmėje (1992 ir 2013 m.), ir kartą Geteborge (1985 metais). 

Švedija yra viena pirmųjų penkių šalių, 1997 metais panaudojusi žiūrovų (Televoting) balsavimą.

Melodifestivalen 

Melodifestivalen yra metinis muzikos konkursas, kurį organizuoja Švedijos visuomeniniai transliuotojai „Sveriges Television“ (SVT) ir „Sveriges Radio“ (SR). Tai lemia šalies atstovą „Eurovizijos“ dainų konkurse nuo 1959 m. Jis yra vienas iš Švedijos populiariausių televizijos šou, kasmet šį šou žiūri daugiau kaip 4 mln. švedų.

Kiekvienais metais Švedijos atstovas ir daina „Eurovizijai“ pasirenkami per Melodifestivalen konkursą. Vienintelį kartą Švedijos pirmoji daina 1958 metais nebuvo atrenkama per Melodifestivalen, o buvo pasirinkta Švedijos transliuotojo.

Dalyvavimas 

 2008 m. Švedija į finalą pateko komisijos sprendimu.

 Jei šalis laimėjo praėjusiais metais, sekančiais metais nedalyvauja konkurso pusfinalyje. Be to, 2004–2007 m. dešimt šalių, kurie nebuvo „Big Four“ šalys, nedalyvauja kitų metų pusfinalyje. Jei, pavyzdžiui, Vokietija ir Prancūzija patenka į dešimtuką, šalys, užėmusios 11 ir 12 vietas, patenka į ateinančių metų finalą kartu su kitomis šalimis.

Balsavimų istorija 1975–2015 m.

Taškai nuo Švedijos į…

Taškai Švedijai nuo…

Konkursų rengimas

Marcel Bezençon apdovanojimai

Meno apdovanojimas

Kompozitoriaus apdovanojimas

OGAE laimėtojai

Congratulations: 50 metų Eurovizijos dainų konkursui 
 Apie šį konkursą skaitykite Congratulations (Eurovizija)

Taip pat skaitykite 
 Švedija vaikų Eurovizijos dainų konkurse
 Švedija Eurovizijos šokių konkurse

Nuorodos 
 Švedijos atrankos puslapis

Šalys Eurovizijos dainų konkurse